 AS พุ่งซีลลิ่ง 29.76% คาดเก็งกำไรช่วงสั้นหลังโชว์งบฯ Q3 พลิกมีกำไร 36.47 ลบ.
 AS พุ่งซีลลิ่ง 29.76% คาดเก็งกำไรช่วงสั้นหลังโชว์งบฯ Q3 พลิกมีกำไร 36.47 ลบ.
 AS พุ่งซีลลิ่ง 29.76% คาดเก็งกำไรช่วงสั้นหลังโชว์งบฯ Q3 พลิกมีกำไร 36.47 ลบ.
14 พ.ย. 2562

ผู้สื่อข่ารายงานว่า บริษัท เอเชียซอฟท์ คอร์ปอเรชั่น จำกัด (มหาชน) หรือ AS ณ เวลา 15.58 น. อยู่ที่ระดับ 1.09 บาท บวก 0.25 บาท หรือ 29.76% ด้วยมูลค่าซื้อขาย 1.47 ล้านบาท คาดเก็งกำไรช่วงสั้นหลังประกาศงบการเงินไตรมาส 3/62 พลิกมีกำไร

บริษัทย่อยประกาศผลดำเนินงานงวดไตรมาส 3/62 มีกำไรสุทธิ 36.47 ล้านบาท กำไรสุทธิต่อหุ้น 0.09 บาท เพิ่มขึ้นเมื่อเทียบกับช่วงเดียวกันของปีก่อนที่ขาดทุนสุทธิ 11.83 ล้านบาท ขาดทุนสุทธิต่อหุ้น 0.03 บาท

พร้อมชี้แจงว่าไตรมาส 3/62 บริษัทมีกำไรสุทธิ 36.5 ล้านบาท คิดเป็น 16.5% ของรายได้ทั้งหมด เพิ่มขึ้น 48.3 ล้านบาท คิดเป็น 409.3 จากงวดเดียวกันของปีก่อน จากการเปิดตัวเกมใหม่ต่อเนื่องตั้งแต่ไตรมาส 2/62 มาถึงไตรมาสนี้ ทำให้บริษัทฯมีรายได้จากการขายและบริการ 221.5 ล้านบาท เพิ่มขึ้น 62.8 ล้านบาท คิดเป็น 39.6% จากไตรมาส 3/61 โดยรายได้หลักมาจากการขายและบริการในประเทศไทย
ทั้งนี้ ตลาดในประเทศมีรายได้จากการขายและบริการ 139.1 ล้านบาท คิดเป็น 63% ของรายได้ทั้งหมด ส่วนตลาดต่างประเทศมีรายได้จากการขายและบริการ 82.4 ล้านบาท คิดเป็น 37% ของรายได้ทั้งหมด เพิ่มขึ้น 2.3 ล้านบาท คิดเป็น 2.8% จากงวดเดียวกันของปีก่อน เนื่องจากมีเกมเปิดใหม่เช่นกัน
ขณะที่ต้นทุนขายและบริการอยู่ที่ 101 ล้านบาท คิดเป็น 45.6% ของรายได้ทั้งหมด ลดลง 2.8 ล้านบาท คิดเป็น 2.7% เมื่อเทียบกับไตรมาส 3/61 เนื่องจากการลดลงของต้นทุนทางตรงที่เกี่ยวเนื่องจากค่าบริการออนไลน์ ทำให้บริษัทมีกำไรขั้นต้น 120.5 ล้านบาท คิดเป็น 54.4% ของรายได้ทั้งหมด
Mr. Gerry Ung ผู้บริหารสูงสุดทางด้านการเงิน (CFO) AS กล่าวว่า ผลประกอบการไตรมาส 3/62 บริษัทมีกำไรสุทธิ 36.5 ล้านบาท จากช่วงเดียวกันของปีก่อนที่มีผลขาดทุน 11.8 ล้านบาท ขณะที่ไตรมาสสุดท้ายของปีนี้บริษัทยังคงมีแผนเปิดตัวเกมเพิ่มเติม ทำให้เชื่อมั่นว่าบริษัทจะสามารถมีกำไรได้ในปี 62 แม้ว่างวด 9 เดือนจะยังมีผลขาดทุนราว 10.40 ล้านบาท
ทั้งนี้ ผลการดำเนินงานไตรมาส 3/62 มีรายได้ 221.5 ล้านบาท เพิ่มขึ้น 39.6% จากไตรมาส 3/61 ที่มีรายได้ 158.7 ล้านบาท โดยมีผลกำไร 36.5 ล้านบาท ดีขึ้นกว่าไตรมาส 3/61 ที่มีผลขาดทุน 11.8 ล้านบาท และเมื่อเทียบไตรมาส 2/62 รายได้เติบโตขึ้นกว่า 8% โดยมีแผนผลักดันรายได้ในช่วงท้ายปีเพื่อให้ยังคงเติบโตขึ้นอย่างต่อเนื่อง
“บริษัทมีรายได้ในไตรมาส 3/62 เพิ่มขึ้น 39.6% จากไตรมาส 3/61 ซึ่งการเพิ่มขึ้นนี้เป็นความสำเร็จอย่างต่อเนื่องจากการเปิดให้บริการเกมมือถือใหม่ในตลาดประเทศไทยในไตรมาสที่แล้ว  ประกอบกับเกมพีซีที่เปิดบริการอยู่ ณ ปัจจุบัน สามารถสร้างรายได้มากขึ้นอย่างต่อเนื่องเช่นกัน ส่งผลให้บริษัทมีกำไรในไตรมาสนี้ 36.5 ล้านบาท เปรียบเทียบกับไตรมาส 3/61 ซึ่งมีผลขาดทุน” Mr. Gerry Ung กล่าว